Gerîlayê HPGyî Şehmus Akyol û Ahmet Demir yê ke Geverê Colemêrgî de  de şehîd bîyî, cenazayê înan hetê merdimanê ci ra ameyî girewtene.
Cenazaya Şehmus Akyolî  (Serxwebûn Amed) ameye berdenê Rêzanê Amedî. Goristanê Yenikoyî de merasîmêk ame kerdene. Endamê MEBYA-DERî û îdarê karê HDP û Partîya Çep a Keske û DBPyî tewrê merasîmî bîyî. Badê caardişê wecîbeyanê dînîyan cenazaya Akyolî binê ablûqaya polîsan de ameye definkerdene.
Cenazaya Ahmet Demir zî bado ke Nêweşxaneyê Dewlete yê Hakari de wecîbeyê ci yê dînî ameyî caardene ameye berdene dewa Dewşanî ya Pirsûsê Riha. Leşkeran dewe girewte binê ablûq destûr nêda teberê keyeyî de çew tewrê merasîmê definkerdişê bibo.Cenaza şefeqê sibayî de binê ablûqaya polîsan de ameye definkerdene. Leşkeran destûr nêda dîmen û fotografî bêrê antene û dekewtişê dewe girewt.
